ai4bharat/Pralekha huggingface dataset:
কৃষিমন্ত্রক
তামিলনাড়ু, কর্ণাটক, মহারাষ্ট্র, তেলেঙ্গানা এবং হরিয়ানা রাজ্যের জন্য ২০২০-২১ খরিফ বিপণন মরশুমে ১৩.৭৭ লক্ষ মেট্রিক টন ডাল ও তৈলবীজ কেনার প্রক্রিয়ায় অনুমোদন
নয়াদিল্লি, ২৮ সেপ্টেম্বর, ২০২০
২০২০-২১ খরিফ ফসলের বিপণন প্রক্রিয়া সবে শুরু হয়েছে। সরকার পূর্বের মরশুমের মতো বর্তমান এই মরশুমেও কৃষকদের কাছ থেকে ন্যূনতম সহায়ক মূল্য দিয়ে ফসল সংগ্রহ প্রক্রিয়া শুরু করতে চলেছে।
রাজ্যগুলির প্রস্তাবের ভিত্তিতে তামিলনাড়ু, কর্ণাটক, মহারাষ্ট্র, তেলেঙ্গানা ও হরিয়ানা রাজ্যে ২০২০-২১ খরিফ বিপণন মরশুমে ১৩.৭৭ লক্ষ মেট্রিক টন ডাল এবং তৈলবীজ কেনার জন্য অনুমোদন দেওয়া হয়েছে। অন্যান্য রাজ্য ও কেন্দ্রশাসিত অঞ্চলগুলির জন্য খরিফ মরশুমে ডাল ও তৈলবীজ কেনার জন্য প্রস্তাব পাওয়া গেলে তাতেও অনুমোদন দেওয়া হবে। তবে, ন্যূনতম সহায়ক মূল্যের নিচে বাজার দর চলে গেলেও কৃষকদের ওই একই দাম দেওয়া হবে।
২৪ সেপ্টেম্বর পর্যন্ত সরকার নির্ধারিত সংস্থার মাধ্যমে তামিলনাড়ুতে ৪০ জন কৃষকের কাছ থেকে ৩৪.২০ মেট্রিক টন মুগ ডাল কেনা হয়েছে। এর জন্য ২৫ লক্ষ টাকা ন্যূনতম সহায়ক মূল্য প্রদান করা হয়েছে। একইভাবে, তামিলনাড়ু ও কর্ণাটকের ৩,৯৬১ জন কৃষকের কাছ থেকে ৫২.৪০ কোটি টাকার ন্যূনতম সহায়ক মূল্য প্রদান করে ৫,০৭৯ মেট্রিক টন নারকেলের শুকনো শাঁস কেনা হয়েছে।
২০২০-২১ খরিফ বিপণন মরশুমে ২৬ সেপ্টেম্বর থেকে ধান সংগ্রহ শুরু হয়েছে। ২৭ সেপ্টেম্বর পর্যন্ত পাঞ্জাব এবং হরিয়ানার ৩৯০ জন কৃষকের কাছ থেকে ক্যুইন্টালপিছু ১,৮৬৮ টাকা ন্যূনতম সহায়ক মূল্য প্রদান করে ১০.৫৩ কোটি টাকা মূল্যের ৫,৬৩৭ মেট্রিক টন ধান সংগ্রহ করা হয়েছে। অন্যান্য রাজ্যগুলিতে ২৮ সেপ্টেম্বর থেকে ধান সংগ্রহ প্রক্রিয়া শুরু হয়েছে।
আগামী ১ অক্টোবর থেকে তুলো সংগ্রহ প্রক্রিয়া শুরু হবে। কটন কর্পোরেশন অফ ইন্ডিয়া  ১ অক্টোবর থেকেই তুলো কেনার প্রক্রিয়া শুরু করবে।
CG/SS/DM
(Visitor Counter : 115
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৯ কোটি ১৯ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১০ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬৯ কোটি ১৯ লক্ষ ৭৯ হাজার ৯৯০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ২ লক্ষ ৮৭ হাজার ১৯১টি টিকার ডোজ হাতে রয়েছে।
CG/CB/SB
(Visitor Counter : 96
প্রধানমন্ত্রীরদপ্তর
শহীদ দিবস উপলক্ষে আসাম আন্দোলনের সঙ্গে যুক্ত সকলের সাহস ও বীরত্বের কথা স্মরণ করলেন প্রধানমন্ত্রী
নয়াদিল্লি, ১০ ডিসেম্বর, ২০২২
আসাম আন্দোলনে অংশগ্রহণকারীদের সাহস ও বীরত্বের ভূয়সী প্রশংসা করেছেন প্রধানমন্ত্রী শ্রী নরেন্দ্র মোদী। শহীদ দিবস উপলক্ষে এক ট্যুইট বার্তায় তিনি বলেছেন :
“দেশের ইতিহাসে আসাম আন্দোলনের একটি বিশেষ স্থান রয়েছে। আজ শহীদ দিবসে এই আন্দোলনে যাঁরা অংশ নিয়েছিলেন তাঁদের বীরোচিত সাহসিকতার কথা আমি স্মরণ করি। আসামের অতুলনীয় সংস্কৃতির সংরক্ষণ প্রচেষ্টায় তাঁদের অবদানের কথা আমরা কোনদিনই বিস্মৃত হব না।”
PG/SKD/DM/
(
কেন্দ্রীয়মন্ত্রিসভা
কেন্দ্রীয় মন্ত্রিসভা জাতীয় ইলেক্ট্রনিক্স নীতির প্রস্তাব অনুমোদন করেছে
নয়াদিল্লি, ১৯ ফেব্রুয়ারি, ২০১৯
কেন্দ্রীয় ইলেক্ট্রনিক্স এবং তথ্যপ্রযুক্তি মন্ত্রক জাতীয় ইলেক্ট্রনিক্স নীতি, ২০১৯ -এর যে প্রস্তাব দিয়েছে, কেন্দ্রীয় মন্ত্রিসভা তাতে অনুমোদন দিয়েছে। প্রস্তাবিত এই নীতিতে ভারতকে ইলেক্ট্রনিক্স সিস্টেম ডিজাইন এবং উৎপাদনের ক্ষেত্রে একটি আন্তর্জাতিক হাব হিসেবে গড়ে তোলার কথা ভাবা হয়েছে।
প্রস্তাবিত এই নীতির প্রধান বৈশিষ্ট্যগুলি হল –
i. বিশ্বব্যাপী প্রতিযোগিতামূলক ইলেক্ট্রনিক্স সিস্টেম ডিজাইন এবং উৎপাদন ক্ষেত্রের জন্য উপযুক্ত পরিবেশগড়ে তোলা এবং দেশের অভ্যন্তরে ইলেক্ট্রনিক্স দ্রব্য উৎপাদন ও রপ্তানিকে উৎসাহিত করা।
ii. গুরুত্বপূর্ণ ইলেক্ট্রনিক্স যন্ত্রাংশ উৎপাদনের কাজে সহায়তা এবং উৎসাহ প্রদান।
iii. সেমি-কন্ডাক্টর ব্যবস্থা এবং ডিসপ্লে ফ্যাব্রিকেশনের মতো যে সব অত্যাধুনিক ক্ষেত্রে প্রচুর পরিমাণ বিনিয়োগ হয়, সেইসব মেগা প্রকল্পের জন্য বিশেষ উৎসাহদান প্যাকেজ প্রদান।
iv. ইলেক্ট্রনিক্স দ্রব্য ও যন্ত্রাংশ উৎপাদনের ক্ষেত্রে নতুন ইউনিট স্থাপন এবং পুরনো ইউনিটগুলির সম্প্রসারণের জন্য উপযুক্ত প্রকল্প এবং উৎসাহদান ব্যবস্থা।
v. ইলেক্ট্রনিক্স ক্ষেত্রে গবেষণা ও উন্নয়নের ব্যবস্থা করা। ইন্টারনেট অফ থিংস, কৃত্রিম মেধা, মেশিন লার্নিং, ভার্চ্যুয়াল রিয়েলিটি, ড্রোন প্রযুক্তি, রোবোটিক্স, অ্যাডিটিভ ম্যানুফ্যাকচারিং, ফোটোনিক্স, ন্যানো-ভিত্তিক যন্ত্রপাতি প্রভৃতির ক্ষেত্রে উপরোক্ত অত্যাধুনিক প্রযুক্তি প্রয়োগের উদ্যোগ গ্রহণ।
vi. এই ক্ষেত্রে কর্মরত শ্রমিকদের দক্ষতা উন্নয়নের ব্যবস্থা করা।
vii. ফ্যাবলেস চিপ ডিজাইন ইন্ডাস্ট্রি, মেডিকেল ইলেক্ট্রনিক্স ডিভাইসেস ইন্ডাস্ট্রি, অটোমোটিভ ইলেক্ট্রনিক্স ইন্ডাস্ট্রি, পাওয়ার ইলেক্ট্রনিক্স ফর মবিলিটি এবং স্ট্র্যাটেজিক ইলেক্ট্রনিক্স ইন্ডাস্ট্রির মতো ক্ষেত্রে বিশেষ গুরুত্ব প্রদান।
viii. ইলেক্ট্রনিক্স সিস্টেম ডিজাইন এবং উৎপাদনের ক্ষেত্রে মেধাসম্পদ সৃষ্টি এবং সংগ্রহকে উৎসাহ দিতে বিশেষ সভরেন পেটেন্ট ফান্ড বা মেধাস্বত্ত্ব তহবিল গড়ে তোলা।
ix. জাতীয় পর্যায়ে সাইবার নিরাপত্তা সুনিশ্চিত করতে বিশেষ ধরণের ইলেক্ট্রনিক্স ভ্যালু চেনের উদ্যোগকে উৎসাহিত করা।
২০১২ সালে আমাদের দেশে ইলেক্ট্রনিক্স সংক্রান্ত যে জাতীয় নীতি ঘোষণা করা হয়েছিল তা সুষ্ঠুভাবে রূপায়ণের ফলেই আমাদের দেশে ইলেক্ট্রনিক্স ক্ষেত্রের সুসংহত বিকাশ সম্ভব হয়েছে। এই ভিত্তির ওপর দাঁড়িয়েই ২০১৯ সালের জাতীয় ইলেক্ট্রনিক্স সংক্রান্ত নীতি এই ক্ষেত্রে আরও অগ্রগতির সম্ভাবনাকে উজ্জ্বল করবে। ২০১৯-এর ইলেক্ট্রনিক্স সংক্রান্ত জাতীয় নীতি কার্যকর হলে, ২০১২-র ইলেক্ট্রনিক্স জাতীয় নীতির আর কোন কার্যকারিতা থাকবে না।
CG/PB/DM
(Visitor Counter : 203
আদিবাসীবিষয়কমন্ত্রক
কেন্দ্রীয় উপজাতি বিষয়ক মন্ত্রকের সচিব পর্যালোচনা করলেন উপজাতি এলাকার ‘পোষণ মাহ’ কর্মকান্ডের
নয়াদিল্লি, ০৫ সেপ্টেম্বর, ২০১৮
জাতীয় পুষ্টি মাস বা ‘পোষণ মাহ’-এর কাজকর্ম আজ পর্যালোচনা করলেন উপজাতি বিষয়ক মন্ত্রকের সচিব শ্রী দীপক খান্দেকর। বিভিন্ন রাজ্য ও কেন্দ্রশাসিত অঞ্চল তাদের উপজাতি অধ্যুষিত এলাকাগুলিতে জাতীয় পুষ্টি মাস পালন করে। ২৩টি রাজ্য এবং কেন্দ্রশাসিত অঞ্চল ভিডিও সম্মেলনের মাধ্যমে এই পর্যালোচনা বৈঠকে অংশ নেয়। মূল বৈঠকটির আয়োজন করা হয় নতুন দিল্লিতে উপজাতি বিষয়ক মন্ত্রকের সদর দপ্তরে। আজকের পর্যালোচনা বৈঠকে সাপ্তাহিক কার্যকলাপের অনুসূচি এবং কর্ম-পরিকল্পনা বিশদভাবে আলোচনা করে বিভিন্ন রাজ্যের উপজাতি বিভাগ।
অংশগ্রহণকারিদের উদ্দেশে সচিব বলেন, তারা যেন গ্রামসভার আয়োজন করে তৃণমূল স্তরে পুষ্টি-সংক্রান্ত বিষয়গুলির ওপর নজর রাখার জন্য। তাঁর এও অভিমত, রাজ্যগুলির উপজাতি বিভাগগুলি সমকেন্দ্রিকতা রীতি সম্পর্কিত কর্মসূচি আয়োজন করতে হবে ------ অংশগ্রহণকারীদের সঙ্গে এবং পাশাপাশি উপজাতি মানুষজন এবং উপজাতি এলাকাগুলির জন্য বিশেষ কর্ম পরিকল্পনা নিতে পারে। তিনি এছাড়াও, ক্রিয়াকলাপগুলির আলোকচিত্র বা ভিডিও চিত্র গ্রহণের নির্দেশ দেন এবং সঙ্গে সঙ্গে সেগুলিকে বিশেষ ড্যাশবোর্ডে আপলোড করার কথাও বলেন। শ্রী খান্দেকর রাজ্যগুলিকে সংবাদ মাধ্যমে এই কর্মকান্ডে প্রচারে ব্যবস্হা নেওয়ার কথাও বলেন, যাতে বিশেষ পুষ্টি অভিযান পাদপ্রদীপের আলোকে চলে আসে এবং এইসঙ্গে এই অভিযানকে জন-অবদানে পরিণত করা যায়।
পর্যালোচনা বৈঠকে বিভিন্ন রাজ্য সেপ্টেম্বর মাসে যেসব কর্মকান্ডের ব্যবস্হা করা হয়েছে সে বিষয়ে অবহিত করেন। এর মধ্যে রয়েছে উপজাতি খাদ্য উৎসব, উপজাতি এলাকায় রক্তাল্পতার নজরদারি ব্যবস্হাও। পাশাপাশি স্বাস্হ্য পরীক্ষা, শিশুদের অভিভাবকদের জন্য সেমিনারের আয়োজন করা, রান্না প্রতিযোগিতা ইত্যাদিরও আয়োজন করছে রাজ্যগুলি।
CG/SSS/NS/…
(Visitor Counter : 118
প্রধানমন্ত্রীরদপ্তর
প্রধানমন্ত্রী আগামী ১০ আগস্ট উজ্জ্বলা ২.০ –এর সূচনা করবেন
নতুন দিল্লি, ০৮ আগস্ট, ২০২১
প্রধানমন্ত্রী শ্রী নরেন্দ্র মোদী আগমী ১০ আগস্ট বেলা ১২:৩০ মিনিটে ভিডিও কনফারেন্সের মাধ্যমে উত্তরপ্রদেশের মাহোবায় এলপিজি গ্যাস সংযোগ হস্তান্তরের মাধ্যমে উজ্জ্বলা ২.০  –এর সূচনা করবেন। এই অনুষ্ঠানে প্রধানমন্ত্রী উজ্জ্বলা যোজনার সুবিধাভোগীদের সঙ্গে আলাপচারিতায় মিলিত হবেন এবং জাতির উদ্দেশে ভাষণ দেবেন।
উজ্জ্বলা ১.০ থেকে উজ্জ্বলা ২.০ পর্যন্ত যাত্রা পথ -
২০১৬ সালে উজ্জ্বলা ১.০ চালু করার সময় দারিদ্র সীমার নীচে বসবাসকারী পরিবারের ৫ কোটি মহিলা সদস্যকে এলপিজি গ্যাস সংযোগ প্রদানের লক্ষ্যমাত্রা নির্ধারণ করা হয়েছিল। পরবর্তী সময় তপশিলি জাতি/ উপজাতি, প্রধানমন্ত্রী আবাস যোজনা, অন্ত্যোদ্বয় অন্ন যোজনা, সর্বাধিক অনগ্রসর শ্রেণী, চা বাগান, বনাঞ্চল এবং দ্বীপপুঞ্জে বসবাসকারী – এই ৭টি শ্রেণীর মহিলা সুবিধাভোগীদের এর আওতায় অন্তর্ভক্ত করার জন্য প্রকল্পের মেয়াদ ২০১৮ সালের এপ্রিল মাস পর্যন্ত সম্প্রসারণ করা হয়। এছাড়াও ৮ কোটি এলপিজি গ্যাস সংযোগ লক্ষ্যমাত্রাও নেওয়া হয়। তবে, নির্ধারিত সময়ের ৭ মাস আগেই ২০১৯ সালের আগস্ট মাসে এই লক্ষ্যমাত্রা অর্জিত হয়।
২০২১-২২ অর্থ বর্ষের কেন্দ্রীয় বাজাটে পিএমইউওয়াই প্রকল্পের আওতায় অতিরিক্ত ১ কোটি এলপিজি গ্যাস সংযোগের কথা ঘোষণা করা হয়েছিল। যারা পিএমইউওয়াই –এর প্রথম পর্যায়ের আওতায় অন্তর্ভুক্ত হননি, সেই নিম্ন আয়ের পরিবারগুলিকে কোনোরকম আমানত জমা রাখা ছাড়াই এলপিজি গ্যাস সংযোগ প্রদানের লক্ষ্য নিয়েই উজ্জ্বলা ২.০ –এর অধীনে এই ১ কোটি অতিরিক্ত পিএমইউওয়াই সংযোগ দেওয়া হবে।
কোনোরকম আমানত জমা ছাড়াই এলপিজি গ্যাস সংযোগের পাশাপাশি উজ্জ্বলা ২.০ –এর আওতায় সুবিধাভোগীদের প্রথম দফায় গ্যাস রিফিল এবং হট প্লেট বিনামূল্যে প্রদান করা হবে। এছাড়াও এর আওতায় নাম নথিভুক্তিকরণ প্রক্রিয়াতে ন্যূনতম কাগজপত্রের প্রয়োজন হবে। উজ্জ্বলা ২.০ –তে পরিযায়ীদের রেশন কার্ড বা ঠিকানার প্রমানপত্র জমা দেওয়ার কোনো প্রয়োজন হবে না। ‘পারিবারিক ঘোষণা’ এবং ‘ঠিকানার প্রমাণ’ উভয়ের জন্য একটি স্ব-ঘোষণা বা সেল্ফ ডিক্লেয়ারেশন দিলেই হবে। উজ্জ্বলা ২.০ –তে সর্বজনীন এলপিজি গ্যাস সংযোগের সুবিধা দানের মাধ্যমে প্রধানমন্ত্রীর দৃষ্টিভঙ্গি সফলভাবে বাস্তবায়িত হবে।
অনুষ্ঠানে কেন্দ্রীয় পেট্রোলিয়াম ও প্রাকৃতিক গ্যাস মন্ত্রী এবং উত্তরপ্রদেশের মুখ্যমন্ত্রীও উপস্থিত থাকবেন।
CG/SS/SKD/
(
ক্রেতা, খাদ্যএবংগণবন্টনমন্ত্রক
সর্ষে তেল উৎপাদন ৯১ লক্ষ মেট্রিক টন থেকে এ বছর বেড়ে ১০১ লক্ষ মেট্রিক টন
নয়াদিল্লি, ৯ সেপ্টেম্বর, ২০২১
দেশে চাহিদা ও যোগানের মধ্যে ফারাকের দরুণ ৬০ শতাংশ ভোজ্যতেল আমদানি করতে হয়। এর মধ্যে মোট ভোজ্যতেলের ৫৪ শতাংশই পাম তেল মূলত ইন্দোনেশিয়া ও মালয়েশিয়া থেকে আমদানি করা হয়। অন্যদিকে প্রায় ২৫ শতাংশ সোয়াবিন তেল আমদানি হয় আর্জেন্টিনা ও ব্রাজিল থেকে। সূর্যমুখী তেল আমদানি করা হয় ইউক্রেন থেকে।
তাই, মধ্য মেয়াদি চুক্তির ভিত্তিতে ভোজ্য তেল উৎপাদনে অগ্রাধিকার দেওয়া হচ্ছে। এর দরুণ এ বছর সর্ষে তেল উৎপাদনের পরিমাণ পূর্ববর্তী বছরের ৯১ লক্ষ মেট্রিক টন থেকে বেড়ে ১০১ লক্ষ মেট্রিক টন হয়েছে।
অপরিশোধিত ও শোধিত পাম তেল আমদানির পরিমাণ গত আগস্ট মাসে দাঁড়ায় ৭ লক্ষ ৪৩ হাজার মেট্রিক টন। গত জুলাই মাসে আমদানির পরিমাণ ছিল ৫ লক্ষ ৬৫ হাজার মেট্রিক টন, যা আগস্ট মাসে ৩১.৫০ শতাংশ বেড়েছে।
দেশে ভোজ্য তেল উৎপাদন, আমদানি ও দামের ওপর দৈনিক ভিত্তিতে কড়া নজর রাখা হচ্ছে যাতে ভোজ্য তেলের উৎপাদন নিয়ন্ত্রণে রাখতে যথাযথ ব্যবস্থা গ্রহণ করা যায়। কৃষক, শিল্প সংস্থা ও গ্রাহকদের স্বার্থে ভোজ্য তেল সহ বিভিন্ন ধরনের কৃষিজ পণ্যের মূল্য ও যোগানের ওপর কড়া নজরদারির জন্য খাদ্য দপ্তরের সচিবের পৌরোহিত্যে কৃষিক পণ্য সম্পর্কিত একটি আন্তঃমন্ত্রক কমিটি গঠিত হয়েছে। এই কমিটি সাপ্তাহিক ভিত্তিতে ভোজ্য তেল সহ কৃষিজ পণ্যের মূল্যস্তর পর্যালোচনা করে। গ্রাহক স্বার্থ সুরক্ষায় এবং মূল্যস্তর নিয়ন্ত্রণে রাখতে সরকার গত বছর প্রয়োজনীয় সময়মতো পদক্ষেপ নিয়েছে যাতে দেশে ভোজ্য তেল উৎপাদন, চাহিদা ও যোগানের মধ্যে ফারাক ন্যূনতম রাখা যায়।
CG/BD/DM/
(Visitor Counter : 148
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০৯ জুন, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৯৪.৫৯ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা বর্তমানে ৩২,৪৯৮
সক্রিয়ভাবে আক্রান্তের পরিমাণ ০.০৮ শতাংশ
বর্তমানে আরোগ্যের হার ৯৮.৭১ শতাংশ
গত ২৪ ঘন্টায় ৩,৫৯১ জন আরোগ্য লাভ করেছেন।
আরোগ্যের সংখ্যা মোট বেড়ে হয়েছে ৪,২৬,৪০,৩০১
গত ২৪ ঘণ্টায় নতুন করে আক্রান্তের সংখ্যা ৭,২৪০
দৈনিক আক্রান্তের হার ২.১৩ শতাংশ
সাপ্তাহিক ভিত্তিতে আক্রান্তের হার ১.৩১ শতাংশ
এ পর্যন্ত ৮৫.৩৮ কোটি নমুনা পরীক্ষা করা হয়েছে;
গত ২৪ ঘন্টায় ৩,৪০,৬১৫টি নমুনা পরীক্ষা করা হয়েছে
CG/ SB
(Visitor Counter : 87
গ্রামোন্নয়নমন্ত্রক
শ্রী গিরিরাজ সিং গ্রামোন্নয়ন মন্ত্রক এবং পঞ্চায়েতি রাজ দপ্তরের পূর্ণ মন্ত্রীর দায়িত্ব নিয়েছেন
শ্রী ফাগান সিং কুলস্তে গ্রামোন্নয়ন মন্ত্রকের প্রতিমন্ত্রী হিসাবে দায়িত্ব নিয়েছেন
নতুন দিল্লি, ০৮ জুলাই, ২০২১
শ্রী গিরিরাজ সিং আজ গ্রামোন্নয়ন মন্ত্রক এবং পঞ্চায়েতি রাজ দপ্তরের পূর্ণ মন্ত্রীর দায়িত্ব গ্রহণ করেছেন। তিনি নতুন মন্ত্রকের দায়িত্ব দেওয়ার জন্য প্রধানমন্ত্রী শ্রী নরেন্দ্র মোদীকে আন্তরিকভাবে কৃতজ্ঞতা জানিয়েছেন। আজ নতুন দিল্লিতে শ্রী সিং কে অভ্যর্থনা জানাতে উপস্থিত ছিলেন শ্রী নরেন্দ্র সিং তোমার সহ অন্যান্য ব্যক্তিবর্গ। মন্ত্রকের প্রতিমন্ত্রী সাধ্বী নিরঞ্জন জ্যোতিও উপস্থিত ছিলেন। সাংবাদিকদের সাথে কথা প্রসঙ্গে শ্রী সিং জানান, সম্পূর্ণ দায়বদ্ধতার সাথে তিনি তাঁর দায়িত্ব পালন করবেন।
এদিন শ্রী ফাগান সিং কুলস্তে গ্রামোন্নয়ন মন্ত্রকের প্রতিমন্ত্রী হিসাবে দায়িত্ব নিয়েছেন।
অনুষ্ঠানে গ্রামোন্নয়ন মন্ত্রকের সচিব শ্রী নগেন্দ্রনাথ সিনহা, অতিরিক্ত সচিব শ্রীমতি অলোকা উপাধ্যায় সহ পদস্থ আধিকারিকরা উপস্থিত ছিলেন।
CG/SB
(Visitor Counter : 143
রেলমন্ত্রক
সাঁতরাগাছির দ্বিতীয় ফুট ওভারব্রিজের গার্ডার বসানোর কাজ নির্ধারিত সময়ের আগেই শেষ হয়েছে
কলকাতা, ২৯ জুলাই, ২০১৯
হাওড়া-খড়্গপুর শাখার সাঁতরাগাছি স্টেশনে দ্বিতীয় ফুট ওভারব্রিজ তৈরিতে গার্ডার বসানোর কাজ নির্ধারিত সময়ের ২ ঘন্টা ১৫ মিনিট আগেই শেষ হয়েছে। এই কাজের জন্য ট্র্যাফিক ও পাওয়ার ব্লক করা হয়।
গতকাল  বেলা ১১-১৫ মিনিটে এই কাজ শুরু হয়। প্রাথমিকভাবে পুরো কাজের জন্য ১০ ঘন্টা সময় লাগবে বলে ধারণা করা হয়। তবে, সন্ধ্যার মধ্যেই সম্পূর্ণ কাজ শেষ হয়ে যায়। ইন্ডিয়ান রেলওয়ে কনস্ট্রাকশন কোম্পানি লিমিটেডের  সঙ্গে পুরো কাজটি রেলের দক্ষ ও অভিজ্ঞ ইঞ্জিনিয়াররা একযোগে করেছেন। এই কাজে উন্নত প্রযুক্তির যন্ত্রপাতি ব্যবহৃত হয়েছে। নির্দিষ্ট সময়ের আগেই রেলের একনিষ্ঠ আধিকারিক ও কর্মীরা পুরো কাজটি শেষ করেন। সাঁতরাগাছি স্টেশনে বিপুল সংখ্যক যাত্রীদের চলাচলের সুবিধার জন্য দক্ষিণ-পূর্ব রেল দ্বিতীয় এই ফুট ওভারব্রিজটি তৈরির সিদ্ধান্ত নিয়েছিল। কাজ শেষ হওয়ার পর ঐ লাইনে স্বাভাবিক ট্রেন চলাচল শুরু হয়েছে। সন্ধ্যা ৭টার পর লোকাল ট্রেনগুলি হাওড়া পর্যন্ত চলাচল করা শুরু করে। হাওড়া থেকে খড়্গপুরের উদ্দেশে কিছু বিশেষ লোকাল ট্রেন চালানো হয়।
দক্ষিণ-পূর্ব রেলের জেনারেল ম্যানেজার এই কাজ সুষ্ঠুভাবে সম্পন্ন করার জন্য সন্তোষ প্রকাশ করেছেন। তিনি সমস্ত কর্মী ও আধিকারিকদের সফলভাবে এই কাজ করার জন্য অভিনন্দন জানিয়েছেন।
CG/CB /DM
(Visitor Counter : 129
অর্থমন্ত্রক
৮২,০৭২টি অ্যাসেসমেন্ট কেস ফেসলেস পদ্ধতিতে সমাধান করা হয়েছে
নয়াদিল্লি, ১৬ মার্চ ২০২১
আয়কর অ্যাসেসমেন্ট এখন ফেসলেস বা সরাসরি মানুষের হস্তক্ষেপ ছাড়াই সম্পন্ন করা হচ্ছে। রাজ্যসভায় আজ এক প্রশ্নের লিখিত জবাবে একথা জানান অর্থ প্রতিমন্ত্রী শ্রী অনুরাগ সিং ঠাকুর। তিনি আরও জানান, সেন্ট্রাল চার্জের এক্তিয়ারে থাকা অ্যাসেসমেন্ট অর্ডার এবং আন্তর্জাতিক কর মাশুল বিভাগের এক্তিয়ারে থাকা অ্যাসেসমেন্ট অর্ডারগুলি বাদে অন্যান্য আয়কর অ্যাসেসমেন্টের যাবতীয় বিষয় ফেসলেস পদ্ধতিতে সম্পন্ন করা হচ্ছে।
১৯৬১’র আয়কর আইনের ১৪৩  বা ১৪৪ ধারার আওতায় মোট আয় বা ক্ষতির সঠিক নিরূপণের লক্ষ্যেই ফেসলেস অ্যাসেসমেন্ট ব্যবস্থা কার্যকর করা হয়। এই ব্যবস্থা কার্যকর হওয়ার ফলে সমগ্র অ্যাসেসমেন্ট বা মূল্যায়ন ব্যবস্থায় কর্মদক্ষতা, স্বচ্ছতা ও দায়বদ্ধতা বেড়েছে। এমনকি, আয়কর আধিকারিক এবং করদাতার মধ্যে প্রয়োজন ব্যতিরেকে সরাসরি সাক্ষাৎ এড়ানো গেছে। তিনি আরও বলেন, কর মূল্যায়ন ব্যবস্থায় প্রযুক্তির সর্বাধিক সদ্ব্যবহারের ফলে সম্পদের ব্যবহার বাড়ছে এবং দ্রুততার সঙ্গে কাজকর্ম সম্পাদনে আরও বৈচিত্র্য এসেছে।
তিনি আরও বলেন, গত ১০ মার্চ পর্যন্ত ৮২ হাজার ৭২টি অ্যাসেসমেন্ট কেস ফেসলেস পদ্ধতিতে সমাধান হয়েছে। এ সম্পর্কে তিনি আরও জানান, ন্যাশনাল কাউন্সিল অফ অ্যাপ্লায়েড ইকনোমিক রিসার্চ  নামে একটি নিরপেক্ষ সংস্থা ফেসলেস পদ্ধতিতে কর সংক্রান্ত বিষয়ের সমাধানে করদাতাদের অভিজ্ঞতা জানতে সমীক্ষা চালাচ্ছে। তিনি আরও জানান, বর্তমানে ফেসলেস পদ্ধতিতে জিএসটি সংক্রান্ত অ্যাসেসমেন্টের স্ক্রুটিনি করার কোনও প্রস্তাব সরকারের কাছে নেই। জিএসটি আইনেই বৈদ্যুতিন পদ্ধতিতে রিটার্ন দাখিল ও অ্যাসেসমেন্টের সংস্থান রয়েছে। তাই, জিএসটি অ্যাসেসমেন্টের জন্য পৃথক ফেসলেস ব্যবস্থা কার্যকর করার প্রয়োজন নেই।
পেট্রোলিয়ামওপ্রাকৃতিকগ্যাসমন্ত্রক
রান্নার গ্যাসের সংযোগ প্রদানে সার্বিক সাফল্য অর্জনে প্রধানমন্ত্রী উজ্জ্বলা যোজনার দ্বিতীয় পর্যায়ের সূচনা
প্রধানমন্ত্রী উজ্জ্বলা যোজনার আওতায় বিণামূল্যে রান্নার গ্যাস সংযোগ প্রদানের সংখ্যা ৬ কোটি পৌঁছেছে
কলকাতা, ০৩ জানুয়ারী, ২০১৯
প্রধানমন্ত্রী উজ্জ্বলা যোজনা শুরু হওয়ার পর পশ্চিমবঙ্গে রান্নার গ্যাসের সংযোগ ২০১৪র আগস্ট মাসের ৪০.৫ শতাংশ থেকে বেড়ে ২০১৮-র ডিসেম্বরে ৮৮.১ শতাংশ হয়েছে। রাষ্ট্রায়ত্ত্ব ইন্ডিয়ান অয়েল কর্পোরেশনের এলপিজি বিষয়ক মুখ্য জেনারেল ম্যানেজার শ্রী অভিজিৎ দে আজ কলকাতায় এক সাংবাদিক সম্মেলনে জানান রান্নার গ্যাসের গ্রাহক সংখ্যা ২০১৪র আগস্ট মাসে ৮৬ লক্ষ ৬৪ হাজার থেকে বেড়ে ২০১৮র ডিসেম্বর মাসে ১ কোটি ৯৫ লক্ষ ৭৫ হাজারে পৌঁছেছে। তিনি আরও জানান, যোজনার আওতায় এখনও পর্যন্ত বিণামূল্যে ৬ কোটি রান্নার গ্যাসের সংযোগ দেওয়া হয়েছে। উল্লেখ করা যেতে পারে ভারতে দারিদ্র্য সীমার নীচে বসবাসকারী ৫ লক্ষ মহিলাকে বিণামূল্যে রান্নার গ্যাসের সংযোগ দেওয়ার জন্য এই প্রকল্প চালু হয়েছিল। বর্তমানে এই সংখ্যা বাড়িয়ে ৮ কোটি করা হয়েছে। প্রকল্প রূপায়ণের জন্য বাজেট বরাদ্দে পরিমাণ ১২ হাজার ৮০০ কোটি টাকা।
শ্রী দে আরও জানান, কেন্দ্রীয় মন্ত্রিসভার অর্থনৈতিক বিষয়ক কমিটি প্রধানমন্ত্রী উজ্জ্বলা যোজনার দ্বিতীয় পর্যায়ের সম্প্রসারণে সম্মতি দিয়েছে। প্রকল্পের আওতায় আর্থ-সামাজিক জাতিগত লোকগণনা বাইরে যে সমস্ত বিপিএল পরিবার রয়ে গেছেন, সেই পরিবারগুলিকেও রান্নার গ্যাসের সংযোগ দেওয়া হবে। এক্ষেত্রে ঐ পরিবারগুলিকে সংযোগ নেওয়ার জন্য আবেদন করার সময় রেশন কার্ড দেখাতে হবে। প্রকল্প সম্পূর্ণ রূপায়িত হলে রান্নার গ্যাসের সংযোগ পরিধি ১০০ শতাংশে পৌঁছে যাবে। রান্নার গ্যাসের উপকারীতা এবং নিরাপদ জ্বালানি হিসাবে গ্রামাঞ্চলের মানুষদের মধ্যে সচেতনতা তৈরি করতে একাধিক সচেতনতামূলক শিবিরের আয়োজন করা হয়েছে। গ্রাহকদের বিণামূল্যে পরিষেবা প্রদানে গ্রামাঞ্চলেও ডিস্ট্রিবিউটার নিয়োগে একাধিক উদ্যোগ গ্রহণ করা হয়েছে। জরুরী প্রয়োজনে যেকোন ব্যক্তি ১৯০৬ নম্বরে ফোন করে যোগাযোগ করতে পারেন। প্রধানমন্ত্রী উজ্জ্বলা যোজনা সম্পর্কে জানার জন্য নিঃশুল্ক নম্বর ১৮০০২৩৩৩৫৫৫ ফোন করা যেতে পারে।
সাংবাদিক সম্মেলনে ইন্ডিয়ান অয়েলের পশ্চিমবঙ্গ শাখার মুখ্য জেনারেল ম্যানেজার শ্রী অমিতাভ মজুমদার এবং রান্নার গ্যাস সংযোগ বিষয়ক জেনারেল ম্যানেজার শ্রীমতি মারিয়া ভট্টাচার্য উপস্হিত ছিলেন।
CG/BD/NS
(Visitor Counter : 413
স্বাস্থ্যওপরিবারকল্যাণমন্ত্রক
১৪টি রাজ্য ও কেন্দ্রশাসিত অঞ্চলে জাতীয় হারের থেকে বেশি পরিমানে নমুনা পরীক্ষা করা হচ্ছে এবং সংক্রমণের হার কম
নতুন সংক্রমণের ৭৪ শতাংশই হচ্ছে ১০টি রাজ্য ও কেন্দ্রশাসিত অঞ্চলে
নয়াদিল্লী, ২৩ সেপ্টেম্বর, ২০২০
ভারতের দৈনিক নমুনা পরীক্ষার হার ১২ লক্ষেরও বেশি। দেশে এ পর্যন্ত ৬.৬ কোটির বেশি নমুনা পরীক্ষা হয়েছে। বেশি পরিমানে নমুনা পরীক্ষা হলে দ্রুত সংক্রমিতদের শনাক্ত করা যাবে, এরফলে সংক্রমণের হারও কমবে।
ভারতে ১৪টি রাজ্য ও কেন্দ্রশাসিত অঞ্চলে প্রতি ১০ লক্ষ জনের হিসেবে নমুনা পরীক্ষার হার বেশি এবং সংক্রমণের হার জাতীয় হারের তুলনায় কম। আজকের হিসেবে দেশে মোট সংক্রমিতের হার ৮.৫২ শতাংশ। প্রতি ১০ লক্ষ জন পিছু ৪৮ হাজার ২৮ জনের নমুনা পরীক্ষা হয়েছে।
দেশে গত ২৪ ঘন্টায় নতুন করে ৮৩ হাজার ৩৪৭ জনের সংক্রমণ ধরা পরেছে। ১০টি রাজ্য ও কেন্দ্রশাসিত অঞ্চলে মোট সংক্রমণের ৭৪ শতাংশ থাকেন। মহারাষ্ট্রে ১৮ হাজারের বেশী, এরপরই অন্ধ্রপ্রদেশে সংক্রমণ বেশী। এই রাজ্যে ৭ হাজার জন এবং কর্ণাটকে ৬ হাজার জনের সংক্রমণ ধরা পরেছে। গত ২৪ ঘন্টায় ১ হাজার ৮৫ জন মারা গেছেন। ১০টি রাজ্য ও কেন্দ্রশাসিত অঞ্চলে মোট মৃত্যুর ঘটনা ঘটেছে ৮৩ শতাংশ। মহারাষ্ট্রে ৩৯২ জন, কর্ণাটকে ৮২ এবং উত্তরপ্রদেশে ৭৭ জন মারা গেছেন।
CG/CB/NS
(Visitor Counter : 149
শ্রমওকর্মসংস্থানমন্ত্রক
ইএসআইসি’র অটল বিমিত ব্যক্তি কল্যাণ যোজনার আওতায় কর্মহীন শ্রমিকদের সুবিধা প্রদানে যোগ্যতার মানদন্ডের ছাড়
নয়াদিল্লী, ২১ আগস্ট, ২০২০
কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ারের পৌরহিত্যে বৃহস্পতিবার কর্মচারী ভবিষ্যনিধি পর্ষদের  ১৮২তম বৈঠক অনুষ্ঠিত হয়েছে। এই বৈঠকে ইএসআইসি পরিষেবা ব্যবস্থার উন্নতি এবং কোভিড-১৯ মহামারীর জেরে ক্ষতিগ্রস্ত শ্রমিকদের সুবিধার্থে বেশ কিছু গুরুত্বপূর্ণ সিদ্ধান্ত গৃহিত হয়েছে।
বর্তমান পরিস্থিতিতে ইএসআইসি-র অটল বিমিত ব্যক্তি কল্যাণ যোজনা বাস্তবায়িত করা হয়েছে। এই প্রকল্পের আওতায় ইএসআইসি কর্মহীন শ্রমিকদের সুবিধার্থে গুরুত্বপূর্ণ পদক্ষেপ গ্রহণ করেছে। ইএসআইসি-র এই প্রকল্পের মেয়াদ আরও এক বছর অর্থাৎ ২০২১ সালের ৩০শে জুন পর্যন্ত বাড়ানোর সিদ্ধান্ত নেওয়া হয়েছে। কোভিড-১৯ মহামারীর জেরে যারা কর্মহীন হয়ে পড়েছেন তাদেরকেও এই প্রকল্পের আওতায় সুবিধা প্রদান করা হবে সিদ্ধান্ত নেওয়া হয়েছে। এমনকি বর্তমান পরিস্থিতিতে এই প্রকল্পের আওতাধীন শর্তগুলিও শিথিল করার সিদ্ধান্ত নেওয়া হয়েছে। শিথিল শর্ত অনুসারে শ্রমিকদের এই সুবিধা চলতি বছরের ৩১শে ডিসেম্বর পর্যন্ত প্রদান করা হবে। এরপরে ২০২১এর পয়লা জানুয়ারী থেকে ২০২১এর ৩০শে জুন পর্যন্ত পূর্ববর্তী শর্ত শিথিল না করেই এই প্রকল্প চালিয়ে যাওয়া হবে ঠিক করা হয়েছে। তবে চলতি বছরে ৩১শে ডিসেম্বরের পরে শর্তের প্রয়োজন ও চাহিদা রয়েছে কি না তার ওপর নির্ভর করে পুনরায় পর্যালোচনা বৈঠক করা হবে।
কোভিড-১৯ মহামারীর পরিপ্রেক্ষিতে ইএসআইসি হাসপাতালগুলিতে সুবিধাভোগীদের আইসিইউ বেডের সুবিধা সহ অন্যান্য পরিষেবা প্রদানের সিদ্ধান্ত নেওয়া হয়েছে। বৈঠকে ইএসআইসি-র হাসপাতালে চিকিৎসা পরিষেবা এবং পরিকাঠামোগত উন্নতি সাধনের বিষয়গুলিও তুলে ধরা হয়। দিল্লী এবং জাতীয় রাজধানী অঞ্চলে ইএসআইসি-র প্রধান হাসপাতালগুলিতে কোভিড-১৯ অ্যান্টিজেন টেস্ট শুরু হয়েছে। হায়দ্রাবাদ, সনৎ নগর, ফরিদাবাদে ইএসআইসি মেডিক্যাল কলেজে প্লাজমা থেরাপির সুবিধা প্রদান করা হচ্ছে। ফরিদাবাদ, সনৎ নগর, হায়দ্রাবাদ, গুলবার্গায় ইএসআইসি মেডিক্যাল কলেজ এবং হাসপাতালে আইসিএমআর অনুমোদিত কোভিড-১৯ পরীক্ষারগার চালু করা হয়েছে।
এদিন এই বৈঠকে কর্মচারী ভবিষ্যনিধি সংগঠনের প্রতিনিধি এবং বিভিন্ন রাজ্য সরকারের আধিকারিকরা ভিডিও কনফারেন্সের মাধ্যমে যোগ দেন।
(CG/SS/NS
অর্থমন্ত্রক
২০১৯-২০ মূল্যায়ণ বর্ষের জন্য আয়কর দাখিল ফর্ম পূরণ প্রসঙ্গে
নয়াদিল্লি, ০৯ অগাস্ট, ২০১৯
২০১৯-২০ মূল্যায়ণ বর্ষের জন্য আয়কর দাখিল ফর্ম পূরণ সম্পর্কিত বিজ্ঞপ্তি গত পয়লা এপ্রিল জারি করা হয়। এই প্রেক্ষিতে ফর্ম পূরণ সম্পর্কে সংশ্লিষ্ট সকলের মধ্যে বিভিন্ন বিষয়ে জানার আগ্রহ দেখা দেয়। এসবের মধ্যে রয়েছে আয়কর দাখিল ফর্ম পূরণ সম্পর্কিত বিদেশী কোম্পানিতে ডাইরেক্টরশিপ সংক্রান্ত বিষয়, ভারতের বাইরে তালিকাভুক্ত ইক্যুইটি শেয়ার সংক্রান্ত বিষয়, তালিকা বর্হিভূত শেয়ার যেগুলি আগে তালিকাভুক্ত ছিল, উপহার হিসেবে পাওয়া তালিকা বর্হিভূত শেয়ার প্রভৃতি।
উক্ত বিষয়গুলি কেন্দ্রীয় প্রত্যক্ষ কর পর্ষদ খতিয়ে দেখেছে এবং গত ৮ই আগস্ট এ বিষয়ে সার্কুলার দিয়ে তার ব্যাখ্যাও প্রকাশ করেছে। সার্কুলারের একটি কপি www.incometaxindia.gov.in ওয়েবসাইটে দেওয়া রয়েছে।
SSS/BD/NS
(Visitor Counter : 78
প্রতিরক্ষামন্ত্রক
যোধপুর বায়ুসেনা ঘাঁটিতে ইস্টার্ন ব্রিজ-VI মহড়া
নতুন দিল্লি, ২৬ ফেব্রুয়ারি, ২০২২
ভারত ও ওমানের মধ্যে ইস্টার্ন ব্রিজ-VI মহড়া যোধপুর বিমন ঘাঁটিতে গত ২১ থেকে ২৫ ফেব্রুয়ারি পর্যন্ত আয়োজিত হয়। ওমানের রয়্যাল এয়ার ফোর্স এই মহড়ায় ভারতীয় বিমান বাহিনীর সঙ্গে অংশ নেয়। দুই দেশের বিমান বাহিনীর অভিযান পরিচালনাগত দক্ষতা বড়ানোর পাশাপাশি দুপক্ষের মধ্যে একে অপরের সেরা পদ্ধতিগুলি বিনিময় করা হয়।
দুই দেশের সেনাবাহিনীর উচ্চপদস্থ আধিকারিকরা যোধপুর বিমান ঘাঁটিতে মহড়া চলার সময় উপস্থিত হয়েছিলেন। আধিকারিকরা পারস্পরিক সহযোগিতা বাড়ানোর বিভিন্ন দিক নিয়েও আলোচনা করেন। এই মহড়া ভারতীয় বিমান বাহিনী এবং ওমানের রয়্যাল এয়ার ফোর্সের মধ্যে পারস্পরিক কলাকৌশল বিনিময়ের সুযোগ করে দিয়েছে। উভয় দেশের বিমান বাহিনীর মধ্যে এই মহড়া অভিজ্ঞতা ও অভিযান পরিচালনাগত জ্ঞান আদান-প্রদানের পাশাপাশি সাংস্কৃতিক আচার অনুষ্ঠান বিনিময়ের পথ আরও প্রশস্ত করেছে।
CG/BD/AS/
(Visitor Counter : 107
প্রধানমন্ত্রীরদপ্তর
পোল্যান্ডে আইএসএসএফ প্রেসিডেন্টস্ কাপে পদক জয়ের জন্য মনু ভাকের, রাহি সর্নোবত, সৌরভ চৌধুরী এবং অভিষেক ভার্মাকে অভিনন্দন জানিয়েছেন প্রধানমন্ত্রী
নয়াদিল্লি, ১০ নভেম্বর, ২০২১
প্রধানমন্ত্রী শ্রী নরেন্দ্র মোদী পোল্যান্ডে আয়োজিত আইএসএসএফ প্রেসিডেন্টস্ কাপ প্রতিযোগিতায় পদক জয়ের জন্য মনু ভাকের, রাহি সর্নোবত, সৌরভ চৌধুরী এবং অভিষেক ভার্মাকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন, “পোল্যান্ডে @ISSF_Shooting President’s Cup প্রতিযোগিতায় পদক জয়ের জন্য @realmanubhaker, @SarnobatRahi, @SChaudhary2002 and @abhishek_70007-কে অভিনন্দন। এদের অসাধারণ ক্রীড়া নৈপুণ্যে ভারতবাসী গর্বিত। এই চার অ্যাথলিটকে তাঁদের ভবিষ্যৎ প্রচেষ্টায় শুভ কামনা জানাই”।
CG/BD/SB
(
অর্থমন্ত্রক
তৃতীয় বৃহত্তম অর্থনীতিতে পরিণত হওয়ার জন্য ভারতে বিশেষত বেসরকারী ক্ষেত্রগুলিকে উদ্ভাবনের দিকে আরও বেশি মনোযোগ দেওয়া দরকার
নয়াদিল্লী, ২৯ জানুয়ারি, ২০২১
ভারত ২০২০ সালে প্রথমবার বিশ্বের শীর্ষস্থানীয় ৫০টি উদ্ভাবনী দেশগুলির মধ্যে স্থান করে নেয়। ২০০৭ সাল থেকে প্রকাশিত বিশ্ব উদ্ভাবনী সূচক তালিকায় এই প্রথম ভারত ৫০এর মধ্যে জায়গা করে নেয়। ২০১৫ সালে ক্রমতালিকায় ভারতের স্থান ছিল ৮১। সেখান থেকে উন্নতি সাধন করে ভারত ২০২০ সালে ৪৮ নম্বর স্থান দখল করেছে। ২০২০-২১ অর্থবর্ষের আর্থিক সমীক্ষা সংসদে পেশ করতে গিয়ে কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন জানিয়েছেন মধ্য ও দক্ষিণ এশিয়ার দেশগুলির মধ্যে উদ্ভাবনী দেশের ক্রমতালিকায় ভারত প্রথম স্থান দখল করেছে।
২০২০-২১ অর্থবর্ষের আর্থিক সমীক্ষায় উদ্ভাবনী ক্ষেত্রের ওপর আরও মনোনিবেশ করার বিষয়ে জোর দেওয়া হয়েছে। ভারত খুব শীঘ্রই তৃতীয় বৃহত্তম অর্থনীতিতে পরিণত হবে। এরজন্য গবেষণা ও উন্নয়ন খাতে ব্যয় বৃদ্ধি করার প্রয়োজন রয়েছে বলে সমীক্ষায় উল্লেখ করা হয়েছে। এক্ষেত্রে দেশের বিশেষত বেসরকারী সংস্থাগুলির গবেষণা, উন্নয়ন কাজে আরও বেশি করে অংশগ্রহণ প্রয়োজন বলে জানানো হয়েছে ।
পাশাপাশি গবেষণা, উন্নয়ন এবং উদ্ভাবন ক্ষেত্রে বাণিজ্যিক সংস্থাগুলিকে আরও বেশি করে বিনিয়োগ করার আহ্বান জানানো হয়েছে। এবারের আর্থিক সমীক্ষায় জানানো হয়েছে ভারতের বাণিজ্যিক সংস্থাগুলিকে গবেষণা ও উন্নয়নমূলক কাজে উল্লেখযোগ্য পরিমাণে বিনিয়োগ বৃদ্ধির প্রয়োজন।
সমীক্ষায় বলা হয়েছে যে ভারত আগামীদিনে উদ্ভাবনী ক্ষেত্রে নেতৃত্ব দেবে। ভারতের প্রতিষ্ঠান ও বাণিজ্যিক সংস্থাগুলিকে গবেষণা ও উন্নয়নমূলক কাজ ধারাবাহিকভাবে চালিয়ে যাওয়ার পরামর্শ দেওয়া হয়েছে। এরজন্য সরকার একাধিক কার্যকরী পদক্ষেপ গ্রহণ করেছে বলেও সমীক্ষায় উল্লেখ করা হয়েছে।